open-index/open-wikipedia-markdown huggingface dataset:
Liu Biao

**Liú Biāo** (tradisjonell kinesisk: 劉表; forenklet kinesisk: 刘表; født 142, død 208), stilnavn **Jǐngshēng** (景升), var en kinesisk krigsherre og guvernør for Jingzhou aktiv på slutten av Han-dynastiet og forspillet til de tre rikers tid i Kinas historie. Han var et medlem av Hàn-keisernes utvidede familie og delte deres etternavn. Han ble beskrevet som vakker, og var over åtte *chǐ* høy (ca. 1.86 m).

Mens Hàn-dynastiet ble svekket av de gule turbaners opprør utkjempet Liú Biāo en krig mot krigsherren Sun Jian. En av Biāos dyktige strateger, Kuai Liang, utarbeidet en plan for å drepe Jian ved å knuse ham med trestammer mens han var på vei mot Biāos hovedleir, og planen lyktes. Senere forsøkte Sun Jians to eldste sønner, Ce og Quan, å hevne sin far, men klarte ikke å beseire Biāo. Da den nordlige krigsherren og statsministeren Cao Cao skaffet seg stadig større makt, valgte Biāo å hverken støtte eller hindre ham, delvis fordi Sun Ce hadde beseiret ham i slaget ved Shaxian. 

Også senere, under Caos avgjørende seier mot Yuan Shao i slaget ved Guandu i 200, valgte Biāo å være nøytral, til tross for at han var en av få andre krigsherrer som var mektig nok til å motsette seg de to partene. Senere valgte han å hjelpe Liu Bei, Caos fiende og et annet medlem av den utvidede keiserfamilien, ved å la ham bo hos seg, og dette gjorde ham til et mål for Cao Caos vrede. Etter at Cao hadde forent det nordlige Kina under sin ledelse, sendte han en stor hær for å erobre Jingzhou, men sammen med Liú Bei vant Biāos styrker flere tidlige seire mot den invaderende hæren. Etter å ha integrert restene av Yuan Shaos hær i sine allerede tallrike styrker, klarte riktignok Caos overlegne hær å presse Biāos styrker. Etter en forverring av forholdet mellom Biāo og Bei, forårsaket av innblandingen fra Cai Maos familie, var Liú Biāos folk i en svært vanskelig situasjon. I tillegg hadde Sun Quan vunnet en knusende seier over Biāos underordnede Huang Zu i slaget ved Xiakou. 

Kort tid etter at Cao Caos hoverarmé startet sin offensiv mot Jingzhou døde Biāo av sykdom. Ifølge den historiske Míng-romanen *[[Beretningen om de tre kongedømmer]]*, skrevet av Luo Guanzhong, hadde han merket at han var døende lenge før han faktisk døde, og diskuterte med Liu Bei om hvilken av hans to sønner som skulle etterfølge ham. Det tradisjonelle valget ville ha vært hans eldste sønn Liu Qi, men han hadde rett i sin antagelse om at hans kone (Cai Maos søster) ville støtte hans yngre sønn Liu Cong. Han valgte følge Liu Beis rød, og valgte Qi til sin etterfølger. Etter hans død forandret kona hans testamente, slik at Cong overtok kontrollen over en stor del av Biāos landområder. Den svake Cóng overga seg umiddelbart til Cao Cao, mens hans eldre bror klarte å beholde kontrollen over én by. Til tross for provinsens strategiske plassering ble en rekke slag utkjempet i Jingzhou mellom de tre partene i de tre rikers tid.

## Referanser
Zubair Mohamed Salih

**Zubair Mohamed Salih** (arabisk: الزبير محمد صالح) (født 1944, død februar 1998) var en sudansk offiser og politiker. 

Salih var visepresident i den militære regjeringen til Omar al-Bashir, som satt ved makten i Sudan mellom 1989 og 1993. Salih var en av flere militære og politiske ledere som døde i en flystyrt på vei tilbake til Sudan etter flere politiske møter og konferanser i Sør-Sudan. Han ble omtalt som en nøkkelperson i kontakten mellom Sudan People's Armed Forces og Hassan al-Turabis National Islamic Front. 

Navnet hans blir også transkribert Zubair Mohammad Salih, Zubeir Mohammed al-Saleh og Al-Zubair Mohamed Saleh.

## Referanser
Kolonisering av Venus

**Kolonisering av Venus** er en tenkt prosess som ikke har funnet sted i virkeligheten. Begrepet innebærer at mennesker bosetter seg på planeten Venus.

Siden romalderen ble innledet, har man spekulert i om Venus er et mulig mål for en menneskelig kolonisering i det indre solsystemet. Oppdagelsen av Venus' svært ugjestmilde atmosfære har imidlertid ført til at disse tankene betraktes som avleggs av mange, og fokus har blitt flyttet til Mars og månen. Nylig har man imidlertid undersøkt muligheten for å begynne kolonisere Venus i det øvre skylaget, som har mer tolererbare forhold, for deretter å ta seg nedover mot overflaten når man er klar. En eventuell kolonisering av Venus ligger imidlertid svært langt frem i tid på grunn av de tekniske vanskelighetene dette ville medføre. Det er også uavklart hva de umiddelbare fordelene med en slik kolonisering ville være i forhold til andre tenkbare mål.

## Fordeler
Venus har åpenbare likheter med jorden som kanskje gjør en kolonisering enklere enn andre mulige mål. Disse likhetene, og dens nærhet, har gjort at man kaller den vår «søsterplanet». 

Venus er lik jorden både i størrelse og masse, noe som resulterer i at Venus og jorden har nesten lik gravitasjon (0,904 g sammenlignet med jordens 1g). De fleste av de andre målene som har blitt foreslått for kolonisering vil skade mennesker etter et langt opphold. Mennesker som derimot ble født på Venus ville kunne tilpasse seg jordens tyngdekraft uten problem.

I Venus' øvre atmosfære, i en høyde på ca. 50&nbsp;km, vil trykk og temperatur være relativt like som på jorden (1 bar og 0&ndash;50&nbsp;°C). Denne regionen er også rik på solenergi. Det dannes ca. 2610&nbsp;watt per kvadratmeter i den øvre delen av Venus' atmosfære; det er 1,9&nbsp;ganger mer enn på jorden. Etter månen er Venus også det nærmeste større himmellegemet sett fra jorden. Dette gjør transport og kommunikasjon enklere enn for de fleste andre steder i solsystemet.

## Bakdeler
Venus har også en rekke betydelige utfordringer for kolonisering av mennesker:

Venus' overflate er ekstremt varm med temperaturer rundt 500 °C ved ekvator, høyere enn smeltepunktet for bly Det atmosfæriske trykket på overflaten er nesten 90&nbsp;ganger større enn på jorden; dette trykket tilsvarer trykket én kilometer under vann. Vann, i alle former, er tilnærmet fraværende. I atmosfæren finnes det ikke oksygen. Den består hovedsakelig av karbondioksid i giftige mengder &ndash; og de synlige skyene består av svovelsyre og en liten andel svoveldioksid.

## Se også
* Terraforming av Venus
* Utforskning av Mars

## Referanser


## Eksterne lenker
* A Floating City on Venus – artikkel fra The Space Monitor
Jyotisha

**Jyotisha** (sanskrit ज्योतिष, *jyotiṣa*, hindi ज्योतिष, *jyotiṣ*) er klassisk indisk astronomi og astrologi. Ettersom jyotisha ofte brukes for å finne gode tider for blant annet ofring og giftemål, og er beskrevet i vedanga, kalles jyotisha ofte vedisk astrologi.

## Grahas
I Jyotisha benyttes ni grahas eller navagrahas (devanagari: ग्रह, sanskrit: gráha).

## Rāshis
Rashi (sanskrit: Rashi, "del".) I jyotisha kalles dyrekretsen kalpurusha, den evige tiden som ikke har noen begynnelse eller slutt. I Vedas kalles ekliptikken Sudarshan Chakra, hjulet i handen på Herren Vishnu, skaperen av universet. Hela chakra er 360 ° og er delt inn i 12 rāshis på 30 °, hvilket tilsvarer 12 stjernebilder som stjernetegn. Progresjonen gjennom stjernetegnene er den kosmiske utviklingen av sjelen. Jyotisha benytter sideriske stjernetegn.

## Eksterne lenker
* Vedisk astrologi
Nery Brenes

**Nery Antonio Brenes Cárdenas** (født 25. september 1985 i Limón i Costa Rica) er en costaricansk sprinter, som spesialiserer seg på 200 og 400 meter. Han har deltatt i både VM og OL, og hans fremste resultat til nå er gull i innendørs-VM 2012. 

## Karriere
Hans første internasjonale medalje var bronse på 400 meter i det sentralamerikanske og karibiske juniormesterskapet i 2004. Han deltok i sitt første VM da han deltok i VM i friidrett 2005 i Helsingfors. Her kom han på 6.-plass i sitt kvalifiseringsheat, med tiden 47,11 og nådde ikke semifinalen. 

Bedre gikk det i VM i friidrett 2007 i Osaka. Han løp inn til ny costaricansk rekord i kvalifiseringen med tiden 45,01, som var syvende beste tid i kvalifiseringen. I semifinalen løp han på 45,14, og nådde ikke finalen. Samme år fikk han bronse i NACAC-mesterskapet, bak Calvin Smith Jr. og Arismendy Peguero. 

I 2008 deltok han i innendørs-VM i Valencia i mars. Der satte han ny costaricansk innendørsrekord i kvalifiseringen, med tiden 46,45, og kvalifiserte seg til semifinalen. Han kom på andreplass i sitt semifinaleheat, kun slått av Chris Brown fra Bahamas, og gikk til finalen. Tyler Christopher vant finalen, foran Johan Wissman og Chris Brown, og Brenes kom på fjerdeplass. I juni deltok han i Bislett Games, som var et Golden League-stevne, der han fikk bronse med tiden 45,21. I august deltok han også i sommer-OL 2008 i Beijing. Her vant han sitt kvalifiseringsheat, og kom på 4.-plass i sitt semifinaleheat, med ny nasjonal rekord på 44,98. Dette holdt imidlertid ikke til plass i finalen. 

I 2009 vant han gull på både 200 og 400 meter i Grand Prix Suramericano. Han deltok også i CAC-mesterskapet (Sentralamerika og Karibia) i 2009, og kom der på 4.-plass. 

I VM i friidrett innendørs 2010 i mars kom han på fjerdeplass, med tiden 46,55, som var sesongbestenotering for hans del. 
I det Ibero-amerikanske mesterskapet 2010 i juni vant han gull på 400 meter, og han deltok også på laget som representerte Amerika i Verdenscupen i friidrett 2010, som vant gull på 4 x 400 meter stafett. De andre på laget var Bershawn Jackson (USA), Greg Nixon (USA) og Ricardo Chambers (Jamaica). I juli fikk han gull på 400 meter i de Sentralamerikanske og karibiske leker 2010. 

Han vant gull på 400 meter i de Panamerikanske leker 2011 i Guadalajara i Mexico. Han deltok også i VM i friidrett 2011, og endte på 17.-plass, og ble slått ut i semifinalen. 

I VM i friidrett innendørs 2012 i Istanbul fikk han gull på 400 meter, med tiden 45,11, ny costaricansk rekord og mesterskapsrekord.

## Referanser


## Eksterne lenker
*
Keiser Shenzong av Song

**Keiser Shénzōng av Sòng** (hanzi: 宋神宗; hanyu pinyin: *Sòng Shénzōng*; Kaifeng, Sòng, født 25. mai 1048, død 1. april 1085), født **Zhào Zhòngzhēn** (仲鍼) og skiftet senere fornavn til **Xù** (頊), var den sjette keiser av det kinesiske Song-dynastiet fra 1067 til sin død i 1085.

## Liv og virke
### Bakgrunn
Han var sønn av den tidligere keiseren Song Yingzong.

### Keiser
Hans regjeringsperioder var *Xīníng (熙寧; "Fredfylt velstand;" 1068–1077) og *Yuánfēng* (元豐; "Opprinnelig overflod;" 1078–1085).

Som keiser var Shénzōng interessert i [[Wang Anshi]]s politikk, og utnevnte ham til kansler. Som kansler realiserte Wang sin berømte reform som hadde som mål å forbedre stillingen til bøndene og de arbeidsløse. Disse reformene ble kjennetegnet på Shénzōngs regjeringstid.

Den andre bemerkelsesverdige handlingen Shénzōng utførte som keiser var å svekke den unge nasjonen [[Xixia]] ved å invadere og utvise xixiastyrker fra [[Gansu]]. Shénzōngs armé hadde først stor framgang i disse felttogene, men under [[slaget om Yongle]] i 1082 led hans styrker nederlag. På grunn av dette kunne Xixia vokse seg sterkere, og fortsatte å være en trussel for kineserne i de følgende tiårene.

I løpet av Shénzōngs styre skrev [[Sima Guang]], en minister som interesserte seg for det siste årtusenets historie, den veldig innflytelsesrike boka *Zizhi Tongjian* (資治通鑒; kan oversettes som "Folkelig speil for regjeringshjelp"). Boka inneholdt nedtegnelser over Kinas historie fra [[Zhou-dynastiet]] til Sòng. En annen bemerkelsesverdig litterær bedrift under Shénzōngs styre var samlingen av *De sju militære klassikere*, hvor keiseren bestemte hvilke tekster som skulle inkluderes, og som inkluderte *Spørsmål og svar mellom Tang Taizong og Li Weigong*.

I år 1080 forordnet keiser Shenzong at *Bu-ken-qu-Guanyin-Yuan*-tempelet (fra 916, etter andre kilder allerede fra 907) på øya [[Putuo (Zhoushan)|Putuoshan]] (i provinsen [[Zhejiang]]) fra da skulle hete *Bao-tuo-Guanyin-Si* (), og han skjenket tempelorganisasjonen der landeiendommer. Alt dette bidro til en positiv utvikling av tempelanlegget.

Ved sin død i 1085 var Shénzōng trettiseks år gammel. Hans tempelnavn Shénzōng betyr "Guddommelige forfader."

Hans mausoleum er i [[gravkomplekset for det nordlige Song i Gongyi]].

== Referanser ==
<references />

== Litteratur ==
* [[Jacques Gernet]]: *Die chinesische Welt. Die Geschichte Chinas von den Anfängen bis zur Jetztzeit* (= *Suhrkamp-Taschenbuch.'' 1505). 1. Auflage, Nachdruck. Suhrkamp, Frankfurt am Main 1994, ISBN 3-518-38005-2.
Anahita

**Anahita** («plettfri») var fruktbarhetens og vannets gudinne i persisk mytologi. Av greske historiefortellere i antikken ble hun kalt *Anaitis*. Figurens utvikling kan spores mer enn  år tilbake og templet hennes finnes i dag i Biston i Kermanshahprovinsen i Iran. Hun ble dyrket av kappadokiere, armeniere, persere og medere. Av romerne og grekerne ble hun likestilt med Venus (Afrodite). Hennes tilbedelser bestod i ville utskeielser.

## Kilder
*Anaitis hos *[[Nordisk familjebok]]* (2. opplag 1904)
Rudolph Tegner

**Rudolph Christopher Puggaard Tegner** (1873–1950) var en dansk billedhugger.

## Referanser


## Eksterne lenker
*
Det utvidede kulturbegrep

**Det utvidede kulturbegrep** ble introdusert i norsk kulturpolitikk gjennom de to kulturmeldingene i 1973-74, lagt fram av henholdsvis regjeringen Korvald og Trygve Brattelis andre regjering.

«*Et utvidet kulturbegrep omfatter både det 'tradisjonelle' området: litteratur, kunst og kulturvern, ungdomsarbeid og idrett, men dertil også skapende fritidsvirksomheter som kan gi utfoldelse av egne anlegg og interesser.*»

Kulturbegrepet har blitt både kritisert og berømmet for sin intensjon om å likebehandle skapende kunst, idrett og amatørvirksomhet.

## Referanser
Dijon FCO

**Dijon FCO** er et fransk fotballag. 

De spilte for første gang i historien i Ligue 1 under 2011-2012 sesongen.

## Spillerstall
Oppdatert 18. september 2023.

### Utlånte spillere

## Referanser


## Eksterne lenker
*
Enslig ung kvinne søker

***Enslig ung kvinne søker...*** (originaltittel: *Single White Female*) er en amerikansk thriller fra 1992 med Bridget Fonda og Jennifer Jason Leigh i hovedrollene. Regi er ved Barbet Schroeder. Filmens manus er basert på John Lutz' roman *SWF Seeks Same*, fra 1990.

Filmen fikk i 2005 en urelatert oppfølger som ble lansert direkte på video.

## Handling
Den unge Allison Jones (Bridget Fonda) kaster sin kjæreste ut av leiligheten etter at hun får greie på at han har vært utro. Hun annonserer deretter etter en jente å dele bokostnadene med. Det ender med at den vakre Hedra Carlson (Jennifer Jason Leigh) flytter inn, og de blir snart gode venner. Allison blir imidlertid gjenforent med kjæresten, og det fører til at vennskapet mellom de to kvinnene begynner å skjære seg. I tillegg begynner Hedra å oppføre seg merkelig. Hun kler seg likt med Allison og klipper håret på samme måte. Etter hvert viser det seg at Hedra er i psykisk ubalanse, og dette slår ut når hun frykter for å bli kastet ut. Hedra utvikler en aggressiv oppførsel overfor Allison, og forholdet dem imellom utvikler seg til et mareritt.

## Om filmen
;Anmelderne
Filmen fikk blandet mottakelse av anmelderne, noe som gjenspeiles i at den har fått 57% på Rotten Tomatoes. Den amerikanske filmkritikeren Roger Ebert gav den tre av fire stjerner.

Aftenpostens anmelder beskrev den som «skremmende bra».

;Publikum
Filmen innbrakte $48 millioner i USA.

;Priser
Jennifer Jason Light vant en MTV movie award i kategorien «best villain».

## Rollebesetning
* Bridget Fonda – Allison "Allie" Jones
* Jennifer Jason Leigh – Hedra "Hedy" Carlson/Ellen Besch
* Steven Weber – Sam Rawson
* Peter Friedman – Graham Knox
* Stephen Tobolowsky – Mitch Myerson
* Frances Bay – Elderly Neighbor
* Jessica Lundy – Talkative Applicant

## Referanser


## Eksterne lenker
*
Jacob Epstein

**Jacob Epstein** (født 10. november 1880 i USA, død 19. august 1959) var en amerikansk-britisk billedhugger.

Han flyttet til Europa i 1902 og ble britisk statsborger i 1911. Flere av hans verk ble i samtiden vurdert som kontroversielle, og han utfordret ofte tabuer. Verkene *Ecce Homo* (Old Coventry Cathedral) og *Rock Drill* (1913–1914, Museum of Modern Art, New York City) er blant hans mest kjente. 

Hans portrettarbeider, hvorav flere finnes i National Portrait Gallery, var mer tradisjonelle.

Epstein var Knight Commander of the Order of the British Empire.

## Referanser
Évian Thonon Gaillard FC

**Évian Thonon Gaillard FC** er en fransk fotballklubb fra Gaillard. Klubben ble stiftet i 2003.

## Spillerstall
## Eksterne lenker
*
Julio González

**Julio González** (født 21. september 1876, død 27. mars 1942) var en spansk skulptør, bosatt i Paris fra 1900.

González begynte som maler, men fortsatte som skulptør, og tok i bruk nye, industrielle metoder. han var påvirket av kubismen, og forsøkte å skape former med utgangspunkt i materialets naturlige begrensninger. Han samarbeidet med Picasso og var tilknyttet kunstnergruppen Abstraction-Création.

## Referanser
Antoine Pevsner

**Antoine Pevsner** (født , død 12. april 1962 i Paris) var en belarusisk og russisk billedhugger. Han var eldre bror av Aleksij Pevsner og Naum Gabo; både Antoine og Naum regnes blant de ledende innen utviklingen av skulpturkunsten på 1900-tallet, med konstruktivismen og kinetisk kunst, og med bruk av metaller og sveising.

## Referanser
Naum Gabo

**Naum Gabo** (født *Naum Abramovitj Pevsner* 5. august 1890, død 23. august 1977 i USA), var en russisk maler og billedhugger. Han var yngre bror og kollega av Antoine Pevsner, sammen engasjerte de seg i konstruktivisme og kinetisk kunst, og utga i 1920 *Det realistiske manifest*. Brødrene var sentrale i utviklingen av 1900-tallets skulptur. 

Gabo utdannet seg først til ingeniør i München, og debuterte i 1915 med en kubistiskinspirert byste. Han vednte i 1917 tilbake til Moskva, og var knyttet til avantgarden. Han utviklet sine konstruksjonsideer videre i glass, plast og metall. Etterhvert bosatt i Paris, England og USA. 

## Referanser
Tour de France 2012

**Tour de France 2012** var den 99. utgaven av Tour de France, og startet den 30. juni 2012. Rittet startet, som i 2004,  med en 6,1 km lang prolog i den belgiske byen Liège. 

Rittet ble en stor suksess for Storbritannia da Bradley Wiggins (som første brite) vant sammenlagt foran landsmann og lagkamerat Chris Froome. Storbritannia endte opp med syv av etappeseirene. Mark Cavendish, André Greipel og Peter Sagan vant tre etapper hver, men sistnevnte var suveren i poengkonkurransen. Thomas Voeckler vant to etapper og klatretrøya. 

## Deltakere
:*Se også: [[Liste over utøvere i Tour de France 2012]]*
Argos-Shimano, Cofidis, Europcar og Saur-Sojasun var invitert til å delta sammen med de 18 UCI ProTeams. 153 av de 198 startende fullførte rittet.

Eneste norske deltager var Edvald Boasson Hagen.

### Doping
* 17. juli:  Fränk Schleck(RNT) tester positivt på Xipamide, et middel som nødvendigvis ikke er prestasjonsfremmende, men som likevel står på dopinglista. Prøven ble tatt 14. juli etter den 13. etappen.

## Etapper

## Trøyene dag for dag

## Resultater

### Sammenlagt

### Poengkonkurransen

### Klatrekonkurransen

### Ungdomskonkurransen

### Lagkonkurransen

## Referanser


## Eksterne lenker
*
Techno Cumbia

***Techno Cumbia*** er den første offisielle singelen av den meksikansk-amerikanske tejanoartisten Selena.

Singelen ble først utgitt 16. april 1995. B-siden inneholder sangen «Dreaming of You». Singelen er fra musikkalbumet *[[Amor Prohibido]]*.
Kulturmelding

En **kulturmelding** er en stortingsmelding hvor regjeringen legger fram en samlet oversikt over status, mål og virkemidler for kulturpolitikken i landet. De to første kulturmeldingene introduserte «det utvidede kulturbegrep».

Vinteren 2017 satte regjeringen igang arbeidet med en ny kulturmelding som etter planen skal behandles i Stortinget i 2019.

## Norske kulturmeldinger
* *Om organisering og finansiering av kulturarbeid*. Stortingsmelding nr. 8 (1973–74) fra regjeringen Korvald og statsråd Anton Skulberg introduserte et helhetlig offentlig ansvar for kulturpolitikken som en del av samfunnsplanleggingen
* *Ny kulturpolitikk.* Tilleggsmelding til Stmeld nr 8. Stortingsmelding nr. 52 (1973–74) fra regjeringen Bratteli II og statsråd Bjartmar Gjerde  fra la vekt på kulturelt demokrati, kulturell distriktsutbygging og desentralisering, like vilkår for alle og frigjøring av kulturen fra sosiale skillelinjer 
* *Kunstnerne og samfunnet*. Stortingsmelding nr. 41 (1975–76) 
* *Kulturpolitikk for 1980-åra*. Stortingsmelding nr. 23 (1981–82) fra regjeringen Brundtland I og statsråd Einar Førde
* *Nye oppgåver i kulturpolitikken*. Stortingsmelding  nr. 27 (1983–84) fra regjeringen Willoch og statsråd Lars Roar Langslet 
* *Kultur i tiden*. Stortingsmelding  nr. 61 (1991–92) fra regjeringen Brundtland III og statsråd Åse Kleveland
* *Kulturpolitikk fram mot 2014*. Stortingsmelding nr. 48 (2002–2003) fra regjeringen Bondevik II og statsråd Valgerd Svarstad Haugland
**Kulturens kraft - Kulturpolitikk for fremtida*. Stortingsmelding nr. 8 (2018-2019) fra Erna Solbergs regjering og statsråd Trine Skei Grande

## Referanser


## Se også
* Johs. Aanderaa
* Kulturbrevet

## Eksterne lenker
* Ny tid, 16.8.2003 «Tid for kultur»
* bokogbibliotek.no, 9.3.2008 «Hvilke bølger og strømninger preger kulturpolitikken? »
* Startskudd for ny kulturmelding
* Om meldingsarbeidet og innspillsmøter
Supersymmetri

**Supersymmetri**, ofte forkortet **SUSY** er en teori i teoretisk fysikk som inntil funnet av Higgs-boson var regnet som en av de mest lovende utvidelsene av standardmodellen av elementærpartikler. Massen på Higgs-boson og mangelen på andre forutsatte observasjoner har svekket teorien, men ikke lagt den død.  

I supersymmetri har hver elementærpartikkel en superpartner. Partneren for en boson er en fermion, og for en fermion er en boson.

LSP (Lightest Supersymmetric Partner) er den letteste supersymmetriske partikkel som kan tilføres systemet. Denne LSP regnes som en viktigste kandidat for identiteten til mørk materie: I motsetning til andre supersymmetriske partikler kan den ikke spontant henfalle (og dermed bli kilde for nye, enda lettere supersymmetriske partikler), og det har bortsett fra sin masse liten eller ingen interaksjon med kjent materie.

Dersom en SUSY blir anvendt på en lokal symmetri (det samme som utvidelse fra en global til en lokal gaugeteori), vil dette på en elegant måte følge relativitetsteorien. Denne teorien omfatter både supersymmetri og tyngdekraft og kalles derfor supergravity. Denne teorien stammer også fra strengteorien, som er den mest lovende teorien ved lave energier.

## Se også
* Teorien om alt

## Referanser
Junior Hoilett

**David Wayne Hoilett** (født 1990), kjent som **Junior Hoilett**, er en canadisk fotballspiller som spiller for .

Han er primært vingspiller, men kan brukes i flere offensive roller.

Hoilett ligadebuterte i februar 2008 for SC Paderborn 07 i Tyskland, på utlån fra Blackburn Rovers FC. Sesongen etter spilte han for FC St. Pauli. Begge disse klubbene befant seg på Tysklands nest øverste nivå på det tidspunktet. Etter disse lånoppholdene fikk Hoilett innvilget arbeidstillatelse i England, og var dermed klar for Premier League.

Han fikk sin ligadebut med Blackburn 15. august 2009 som innbytter i 2-0 tapet hjemme mot Manchester City FC. 

## Landslaget
Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
John Fredrik Wallace

**John Fredrik Wallace** (født 4. august 1964) er en norsk samfunnsøkonom. Han er født og oppvokst i Haugesund.
Wallace er utdannet samfunnsøkonom fra Norges Handelshøyskole (NHH) i Bergen.

Han var direktør i Vestfoldmuseene IKS fra selskapets start i juli 2009 til oktober 2013.

## Referanser
Wendi Deng

**Wendi Deng Murdoch** (forenklet kinesisk: 邓文迪, tradisjonell kinesisk: 鄧文迪, pinyin: *Mòduōkè Dèng Wéndí* [Murdoch Deng Wendi], opprinnelig *Deng Wenge* 邓文革; født 1968) er en kinesisk forretningskvinne og tredje hustru til News Corporations leder Rupert Murdoch. Han begjærte skilsmisse fra henne i 2013.

## Liv og virke
Hun bodde i Xuzhou i Jiangsu som barn, og studerte deretter medisin i Guangzhou i provinsen Guangdong. I 1988 fikk hun et studieopphold i California og avbrøt medisinstudiene, og studerte økonomi der og ved Yale University. Hun arbeidet så ved Fox TV, og deretter ved Star TV i Hongkong, eid av News Corporation, der hun etterhvert fikk en ledelsesposisjon. Deng møtte Rupert Murdoch i Hongkong i 1997 da Deng var 29 år og  Murdoch var 68, og de giftet seg to år etter.

Wendi Deng er direktør for holdingselskapet som lisensierer MySpace-merket og dets teknologi til MySpace China. Hun er nå strategisjef for MySpaces engasjement i Kina.

## Billedgalleri

Rupert Murdoch Wendi Murdoch 2011 Shankbone.JPG|Med Rupert Murdoch, 2011
Rupert Murdoch Wendi Deng2.jpg|Bilde fra 2006


## Referanser


## Eksterne lenker
*
1833 i Danmark

__NOTOC__
Begivenheter i året **1833 i [[Danmark]]**.
## Statsledere
* Monark – Frederik VI

## Hendelser

## Kunst og kultur
* Michael Gottlieb Bindesbøll og Johan Jacob Deuntzer mottar C.F. Hansen-medaljen
* Selskabet til de skønne og nyttige Videnskabers Forfremmelse deler ut 600 riksdaler til Christian Wilster for oversettelsen av *Iliaden*, 150 riksdaler til Adolph Engelbert Boye for utgaver av Holberg og Wessel og 100 riksdaler til Carl Adolph Thortsen for *Forsøg til en dansk Metrik*. 

* Fonden ad usus publicos tilstår H.C. Andersen 600 riksbankdaler i sølv i to år til utenlandsreise og et reiselegat til Henrik Hertz.
* 28. mars – H.C. Andersens drama *Dronningen paa 16 Aar* kommer ut.
* Januar – april Adam Müller utfører det første offisielle portrett av H.C. Andersen.
* Bertel Thorvaldsen bor og arbeider i Roma.

## Fødsler
* 5. februar – Adolf Mackeprang, dyremaler (d. )
* 31. mars – Emil Bluhme, sjøoffiser og politiker (d. )
* 7. juli – Ludvig Fenger, arkitekt (d. ) 
* 20. juli – Christopher Krabbe, jurist og politiker (d. )

## Dødsfall
* 22. januar – Cornelius Wleugel, sjøoffiser (f. ) 
* 3. februar – Johan Frederik Bardenfleth, offiser og generalguvernør på St. Croix (1822-1827) (f. ) 
* 15. april – Steen Andersen Bille, admiral og gehejmestatsminister (f. ) 
* 13. mai – Bone Falch Rønne, prest og stifter av Det Danske Missionsselskab (f. )
* 31. mai – Nicolai Wilhelm Gedde, offiser (f. ) 
* 11. september – Anders Gamborg, filosof og professor (f. ) 
* 29. november – Gerhard Ludvig Lahde, kobberstikker (f. ) 

## Referanser
Einar Aaraas

**Einar Aaraas** (født 1943) er en norsk pressemann.

Han ble født i Oslo, men etter farens tidlige død flyttet han med moren til Skien, senere til Nøtterøy.

Han gikk realskolen og begynte i 1963 som journalist i *[[Tønsbergs Blad]]*. Han var også formann i Nøtterøy Unge Høyre.

Aaraas var stortingsjournalist for *[[Aftenposten]]* fra 1967 til 1970 og sekretær i Stortingets presselosje. Han var journalist, senere redaktør, ved *[[Adresseavisen]]*s Oslo-kontor fra 1970 til 1992 og politisk redaktør i *[[Drammens Tidende]]* fra 1992 til 2005.

Han fikk Høyres Pressebyrås pris i 1982 for sin innsats for den konservative pressen. Han var formann i Den Konservative Presses Forening fra 1994 til 1998. Fra 1986 til 1996 var han norsk redaktør for tidsskriftet *Nordisk kontakt*, utgitt av Nordisk råd.

Han var nestleder i Den sentrale beredskapsnemnd for Regjeringens pressetjeneste i krig og oppnevnt av Statsministeren som sjef for Regjeringens krigspressesenter fra 1990 til 2000.

Som pensjonist har han flyttet tilbake til Nøtterøy. Han har hatt verv i Rotary og Norsk presseveteranlag.

## Referanser
Rubén Rochina

**Rubén Rochina Naixes** (født 23. mars 1991) er en spansk fotballspiller som fra den 30. juni 2023 er klubbløs.

## Klubbkarriere
Rochina kom til Barcelona FC som 13-åring, etter å tilbrakt sine første år som fotballspiller for sitt lokale lag Valencia CF.

Da han fremdeles var juniorspiller, fikk han 13 kamper for Barcelonas reservelag, under ledelse av Luis Enrique. Han fikk blant annet noen innhopp da laget rykket opp til Segunda Division.

Den 31. januar 2011, uten å ha spilt førstelagsfotball for FC Barcelona, meldte han overgang til Blackburn Rovers FC. Han skrev under på en 4-årskontrakt. 11. februar 2011 scoret han to mål i reservekamp mot Newcastle United FC, og fikk 16. april samme år sin ligadebut. Da startet han kampen mot Everton FC på Goodison Park. Et oppgjør som endte med tap.

## Landslagskarriere
Rochina har landskamper for Spania både på U17, U18 og U19 nivå. Han var også med i troppen som ble europamestere for U17-lag i 2008.

## Referanser


## Eksterne lenker
*
Christa Luft

**Christa Luft** (født *Christa Hecht*, 22. februar 1938 in Krakow am See i Mecklenburg-Vorpommern, Tyskland) er en tysk statsviter og politiker. Hun var DDRs visestatsminister (*Stellvertretende Vorsitzende des [[Ministerrat]]es*) og næringsminister i regjeringen Modrow fra 18. november 1989 til 12. april 1990. Fra mars 1990 til oktober 1990 var hun medlem i Folkekammeret og fra 1994 til 2000 i Forbundsdagen for partiet PDS.

## Referanser
Najib Razak

**Najib Razak** (født 1953) er en malaysisk politiker. Han var Malaysias statsminister fra 2009 til 2018. Han ble tiltalt for flere korrupsjonsanklager knyttet til 1MDB-saken. 

Najib ble gjenstand for betydelig kontrovers og kritikk i løpet av sin tid som statsminister. Han ble anklaget for korrupsjon og misbruk av offentlige midler. En av de mest kjente sakene involverte 1Malaysia Development Berhad (1MDB), et statlig fond der milliarder av dollar forsvant og ble påstått å ha blitt misbrukt.

I tillegg ble Najib også kritisert for håndteringen av menneskerettigheter og ytringsfrihet i Malaysia. Det var bekymringer knyttet til sensur av medier og undertrykkelse av politisk opposisjon. Disse handlingene førte til internasjonal kritikk av Najibs regime. 

Den 3. juli 2018 Najib ble arrestert, mistenkt for korrupsjon. Politiet knytter Najib til saken hvor 10,6 millioner dollar forsvant fra statskassen fire år tidligere. 

Den 28. juli 2020 ble han dømt til tolv års fengsel og en bot på 210 millioner ringgit (rundt 450 millioner norske kroner) for korrupsjon, hvitvasking og maktmisbruk av en domstol i Kuala Lumpur. Han anket dommen.

## Valget i Malaysia i 2018
Valget i Malaysia i 2018, som fant sted den 9. mai 2018, resulterte i et historisk skifte i landets politiske landskap. Najib ble utfordret av en bred allianse av opposisjonspartier kjent som Pakatan Harapan.

Pakatan Harapan-alliansen ble ledet av Mahathir Mohamad, som tidligere hadde vært Malaysias statsminister i en periode på 22 år fra 1981 til 2003. Mahathir hadde valgt å komme ut av pensjonisttilværelsen og stille som leder for opposisjonen for å utfordre Najib og Barisan Nasional-regjeringen.

Valget i 2018 var preget av intens konkurranse og en stor deltakelse fra det malaysiske folket. Resultatet var et betydelig politisk omveltning da Pakatan Harapan-alliansen vant flertallet av setene i det malaysiske parlamentet. Mahathir ble deretter utnevnt til Malaysias statsminister, og Najib ble etterfulgt.
## 1MDB-skandale
 
 
Den 28. juli 2020 ble Najib funnet skyldig i samtlige tiltalepunkter og dømt til tolv års fengsel for korrupsjon.

Han sto anklaget for å ha medvirket til at det statlige utviklingsfondet 1MDB ble tappet for store summer og ble funnet skyldig i korrupsjon, maktmisbruk og hvitvasking i den første av fem rettssaker knyttet til skandalen.

Fondet opparbeidet seg etterhvert milliarder i gjeld, og amerikanske etterforskere mener at minst 4,5 milliarder dollar ble stjålet og hvitvasket av Najibs hjelpere, slik at de kunne brukes til å finansiere Hollywood-filmer og oppkjøp av hoteller, en luksusyacht, kunst, smykker og andre luksusvarer. Over 700 millioner dollar – tilsvarende over seks milliarder kroner – skal ha blitt overført direkte til Najib bankkontoer.

I tillegg til dommen på tolv års fengsel ble han ilagt en bot på 450 millioner kroner. Hvis han ikke kan betale, må han sone ytterligere fem år i fengsel. Ifølge malaysiske medier vil dommen styrke påtalemyndighetens sak i de øvrige rettssakene som er varslet mot Najib. Tilsammen er han tiltalt for 42 lovbrudd.

## Referanser
Lars Anderssen Humlekjær

**Lars Anderssen Humlekjær** (født 18. mai 1810, død 28. desember 1903) var en norsk gårdbruker, ordfører og stortingsmann fra Torsnes i Østfold.

Faren forpaktet gårdsbruket Humlekjær. I sin tid var han selv bruker på gården, men kjøpte senere gården Husvik i samme herred og drev denne. 

Han var i årevis medlem av herredsstyret i Borge og Torsnes, ordfører 1842-59, 1862-69 og 1884-85. Humlekjær var stortingsmann fra Smaalenenes amt 1854&ndash;60. Han var medlem av militærkomiteen i 1854, 1857, 1858 og 1859-60.

Humlekjær bodde de senere årene på gården Skjelin i Borge, dit datteren var gift. Han døde der i 1903.

## Referanser


## Litteratur
* Lindstøl, Tallak: *Stortinget og Statsraadet 1814-1914*. Kristiania, 1914

## Eksterne lenker
*
David Klöcker Ehrenstrahl

**David Klöcker Ehrenstrahl** (1628–1698) var en svensk hoffmaler. Han var onkel til David von Krafft.

I 2025 ble Ehrenstrahls «Selvportrett med allegorier» tatt opp i Sveriges kulturkanon i kategorien «Bilde og form».

## Referanser

 


## Eksterne lenker
* 
* David Klöcker Ehrenstrahl hos Konstnärslexikonet Amanda
1881 i Frankrike

__NOTOC__
Begivenheter i året **1881 i [[Frankrike]]**.
## Statsledere
*President – Jules Grévy, Frankrikes president (1879–1887)
*Statsminister -
*# Jules Ferry, president i ministerrådet (1880–1881)
*# Léon Gambetta, president i ministerrådet (1881–1882)

## Hendelser
*13. februar – Første utgave av den feministiske avisen *[[La Citoyenne]]* blir utgitt av Hubertine Auclert.
*12. mai – Bardotaktaten blir undertegnet av Frankrike og den tunisisk bey Muhammed as-Sadiq. Tunisia blir et fransk protektorat.

## Fødsler

## Dødsfall


Fil:Auguste_Mariette_photography.jpg|Auguste Mariette(1821–1881)
Fil:Roger_Martin_du_Gard_1937.jpg|Roger Martin du Gard(1881–1958)


## Referanser
Asmund Haare

**Asmund Haare** (født 1949) er en norsk forretningsmann. Haare eier investeringsselskapet Flying Elephant.

Han begynte sin karriere innen IT-bransjen, blant annet som storaksjonær i Merkantildata, og gikk senere inn i eiendom og hotelldrift. Han var medeier i Choice Hotels Scandinavia. I 1993 dannet Haare hotellkjeden First Hotels. Kjeden startet i Sverige da Haare tok over Sara Hotellfastigheter.

Haare var blant aksjonærene i nettavisen *[[Resett]]*.

## Referanser
Morten van Steenwinckel

**Morten van Steenwinckel** (også **Martino Stessivinckell**) (født 3. juli 1595 i Varberg, død 9. desember 1646 i København) var en dansk arkitekt og maler med flamske aner. 

## Biografi
Han var sønn av arkitekt Hans van Steenwinckel den eldre og Ingers Pedersdatter. Hans tidlige utdannelse kjennes ikke, idet han først nevnes i 1622 da broren Hans van Steenwinckel den yngre på hans vegne mottok betaling for et stort maleri til den allegoriske utsmykning av Rosenborgs store hall. 

I 1629 oppholdt han seg i Italia, men i 1632 var han atter hjemme igjen hvor han under brorens ledelse arbeidet på Kronborg slott. Christian IV viste seg utilfreds med bevarte takmalerier og pris, og siden Morten ikke ville gi seg, ble han truet med fengsel i Blåtårn. 

Senest 1635 har han vært i tjeneste hos den utvalgte prins Christian. Av ham fikk Morten generalpass til fri befordring ved reiser for prinsen, og ble i 1637 sendt til den svenske enkedronning Maria Eleonora medbringende prinsen- og hans gemalinne Magdalene Sibyllas portretter. 

Virket som prinsens arkitekt er vanskelig å belyse, i motsetning til malerkunsten som må ha vært betydelig. Han hadde et verksted, hvor Bartholomæus Spitzmacher i 1639 arbeidet som svenn. Han var videre læremester for Bernardo Keilhau og den nederlandske maler Adrian Muiltjes. Kronborgmaleriene viser at Morten under sine studier i Italia har lært av Caracciskolen. En viktig side av hans kunst, var gjengivelsen av stiliserte hester.

Han ble bisatt i Sankt Nikolaj Kirke i København. På hans epitafium kunne leses, at han hadde vært hans fyrstelige nåde, prinsens (den utvalgte prins) arkitekt og skildrer. 

## Verker
* Uidentifisert maleri til den store sal på Rosenborg slott (1622, forsvunnet)
* Takmaleri med de 7 planetguder i dronningens gemakk på Kronborg (1632–33)
* Portrett av prins Christian (forsvunnet, forlegg for kobberstikk av Simon de Pas 1635)
* Rytterportrett (av prins Christian?, før 1639, forsvunnet)
* Prins Svends død (Slottet Salder ved Wolfenbüttel, forsvunnet)
* Sceneutstyr til ballet på Nykøbing slott (1640)
* Tilskrevet rytterportrett av Christian IV og Den utvalgte prins (omkring 1633, Valdemars slott)
* Tilskrevet epitafiemaleri i Kongens Lyngbys Kirke, forestillende slottsfogd Hans Merchel med familie

## Referanser


## Eksterne lenker
*
Ligue 1 2007–2008

**Ligue 1 2007-2008** var den 70. sesongen siden ligaen startet. FC Metz, SM Caen, RC Strasbourg var de nyopprykkede lagene. Det startet i august 2007 og var ferdig 17. mai 2008. Lyon ble seriemester og tok sin 7. tittel gjennom tidene. Lens, Strabourg og Metz rykket ned ved sesongslutt.
## Tabell

'' Metz har fått 1 minus poeng og må spille 1 kamp for lukkede dører som resultat av rasistiske fornærmelser påført av en av sine fans på Valenciennes-spilleren Abdeslam Ouaddou.

## Klubbinfo

## Toppscorere

## Kilder
* Resultater  Ligue de Football Professionnel
Mette Kolsrud

**Mette Kolsrud** (født 1951) er en norsk tidligere fagforeningsleder. 

Kolsrud ble valgt til leder i Norsk Ergoterapeutforbund i 2008 og gikk av på forbundets landsmøte 19. november 2014. 

I 2009 ble hun valgt til visepresident i det europeiske ergoterapeutforbundet, COTEC (Council of Occupational Therapist for the European Countries), og har også i en periode fungert som president frem til hun gikk av i 2014.

## Referanser


## Eksterne lenker
* Norsk Ergoterapeutforbund
* Artikkel hos Norsk Ergoterapeutforbund
Sola-ulykken 1953

**Sola-ulykken** var en flyulykke som inntraff ved Sola flystasjon 10. juli 1953. Ved 13-tiden fløy en F-84G fra Luftforsvaret og en Dakota fra US Air Force inn i hverandre over Gimre utenfor Sola. 

Det amerikanske flyet kom fra Lakenheath-basen i Suffolk i England. Det hadde en besetning på fire, med seks passasjerer. Sør for rullebanen på Sola fløy det inn i et jagerfly fra 331 skvadron som var ute på treningsflyging. I sammenstøtet falt den ene vingen av Dakota-flyet. Vrakrester spredte seg over Killingland- og Gimreområdet. 

## Referanser


## Eksterne lenker
* Aviation-safety.net
Ligue 1 2008–2009

**Ligue 1 2008-2009** var den 71. sesongen siden ligaen startet. De nyopprykkede lagene var Le Havre, Nantes og Grenoble. Bordeaux ble seriemester. Caen, Nantes, Le Havre rykket ned ved sesongslutt.

## Tabell

## Klubbinfo

## Toppscorere

## Kilder
* Resultater  Ligue de Football Professionnel
Morten Spangsberg

**Morten Spangsberg** (russisk: Мартын Петрович Шпанберг; Martin Petrovitsj Spangberg, trolig født ca. 1690 (eller 1698) i Jerne ved Esbjerg,
død 26. september 1761 i Kronstadt i Russland) var en oppdagelsesreisende i den russiske tsars tjeneste. 

Sikker viten om ham ses først fra november 1720, da han lot seg verve til løytnant av 4. grad i tsar Peter den stores russiske flåte. Han hadde ry for å være brutal, stortalende og grådig, talte dårlig russisk og gjorde lite for å lære det. Som nestkommanderende deltok han i Vitus Berings to ekspedisjoner til Kamtsjatka, hvor han utviste en stor grusomhet overfor de innfødte, som ble benyttet til alt slags forberedende arbeide. 

I den første ekspedisjon fra 1725-30, drev ekspedisjonsskipet rundt i det vi idag kjenner som Beringstredet, hvor tåken forhindret mannskapet i å utrede hvorvidt Sibir var landfast med Nord-Amerika eller ei. I den andre ekspedisjon fra 1733-43 kartla Spangsberg Kurilene, og gjennomførte de første besøk i Japan nordfra.

Det er oppstilt en statue, utformet av Bjørn Nordahl, i Esbjerg av Spangsberg, hvor han skuer ut over havnen.

## Referanser


## Eksterne lenker
* aerenlund.dk om Vitus Bering
Kosmos 133

**Kosmos 133** var en ubemannet flyvning i Sovjetunionens romprogram. Det var den første testflyvningen av en Sojuz-farkost.

## Dokking
Dagen etter oppskytningen skulle ytterligere en ubemannet Sojuz ha blitt skutt opp for å gjennomføre en automatisk dokking mellom de to fartøyene. Kosmos 133s styresystem fikk imidlertid problemer og oppskytningen av det andre fartøyet ble lagt på is.

## Landing
Etter fem mislykkede forsøk på å få fartøyet til å gå inn i jordens atmosfære lyktes man til slutt med å få igang programmet for gjeninntreden. Programmet ble imidlertid ikke korrekt utført og landingskapselen kom ut av kurs og skulle ha landet i Kina. For å unngå dette ble en kommando for selvdestruksjon sendt 30. november 1966 kl. 10:21 GMT.
Cute

**Cute** (, stilisert som ) er en japansk jentegruppe (en idolgruppe). Gruppen ble dannet av musikkprodusent Tsunku i 2005. Siden da har det blitt syv album og over 20 singler. *Cute* betyr «søt» på engelsk. I dag består °C-ute av fem tenåringsjenter.

## Historie
Gruppen ble dannet i 2005 av syv jenter. I januar 2006 ble Kanna Arihara gruppas åttende medlem.

## Medlemmer
*  – leder
* 
* 
* 
* 

### Tidligere medlemmer
* 
* 
* 

## Diskografi
### Singler

### Album

## Videografi
### Musikkvideoer

## Se også
* Hello! Project
* Morning Musume
* Berryz Kobo
* S/mileage

## Referanser


## Eksterne lenker
* 
* 
*
Arne Jacobsen (musiker)

**Arne Jacobsen** (1949–2025) var en norsk musiker og gitarist. Han er kjent for sin tid i progressiv rocke-bandet Difference som var store i Norge på 1960- og 1970-tallet. Dette bandet ble oppløst ved inngangen av 1980, men de hadde flere konserter senere. Han var også gitarist i Sambandet i begynnelsen av Åge Aleksandersens karriere som soloartist. Arne Jacobsen spilte med artister som Asa Krogtoft, Frank Aleksandersen, Tone Ringen, Terje Bjørklund m.fl.

## Diskografi
### [[Difference]]
* *Tree of Love/I Ain't In No Condition To Walk* (1967)
* *Ballad of a Broken Heart/Outside* (1968)
* *Hva var før regn ble til regn/Under Paris himmel* (1968)
* *This Town Ain't the Same/Sweet Sounds* (1968)
* *Where Does the Eagle Fly/Sweetest Girl in Town* (1968)
* *Ballad of a Broken Heart/Outside* (1968)
* *[[Norsk Rocks Skattkammer Vol. 7: Difference]]* (2005)

### [[Åge Aleksandersen]] & [[Sambandet]]
* *[[Mot i brystet, mord i blikket, Bomben und Granaten]]* (1976)
* *[[Lirekassa]]* (1977)
* *[[Åge Aleksandersens beste]]* (1977)
* *[[Åge's utvalgte]]* (1978)
* *[[Åge Aleksandersens beste (1984-album)|Åge Aleksandersens beste]]* (1984)
* *[[Åges beste 1972-1994]]* (1994)
* *[[Mit danske eventyr]]* (2000)
* *[[Åge Original]]* (2001)
* *[[Åge-boks 1]]* (2009)
### [[Missing Links]]
* *Movin'/My Oh My* (1966)
* *[[Roots 66/99]]* (2004)
### Andre deltagelser
* Tone Ringen: *[[Kvilestein (Tone Ringen-album)|Kvilestein]]* (1973)
* Asa: *[[Brocade]]* (1975)
* Norsk Plateselskap: *[[Trønder-Rock]]* (1982)
* NRK/Universal Music: *[[Norsk Rocks Historie Vol. 3: Beatgrupper 1964&ndash;1967]]* (2004) 
* NRK/Universal Music: *[[Norsk Rocks Historie Vol. 4: Rhytm'n blues & psykedelia 1966-1969]]* (2004)
* Hell's Bell Records/Tylden & co: *[[Reunion 45]]* (2008)
* Sorgenfri: *[[The Last Waltz (Sorgenfri-album)|The Last Waltz]]* (2015)

## Referanser
Farlig beskytter

***Farlig beskytter*** (originaltittel: *Unlawful Entry*) er en amerikansk thriller fra 1992 med Kurt Russell, Ray Liotta og Madeleine Stowe i hovedrollene. Regi er ved Jonathan Kaplan.

## Handling
En psykologisk thriller om en psykopatisk politimann som trenger seg inn i forholdet til et ungt par. Han blir etterhvert besatt av den unge vakre konen etter å ha blitt innkalt for å beskytte dem på grunn av et tyveri. Det utvikler seg til et helvete for paret, men politimannen er overbevist om at hans handlinger er rett.

## Om filmen
;Anmelderne
Filmen ble forholdsvis godt mottatt av anmelderne, noe som gjenspeiles i at den har fått 73% på Rotten Tomatoes (juli 2011). Den amerikanske kritikeren Roger Ebert gav den tre av fire stjerner.

Aftenpostens anmelder beskrev den som en forholdsvis effektiv thriller, men som ikke tok ut sitt potensial.

;Publikum
Den innbrakte $57 millioner på amerikanske kinoer.

;Priser
Ray Liotta ble nominert til MTV-Movie award i klassen «beste skurk».

## Rollebesetning
* Kurt Russell : Michael Carr 
* Ray Liotta : Politimann Pete Davis 
* Madeleine Stowe : Karen Carr 
* Roger E. Mosley : Politimann Roy Cole 
* Ken Lerner : Roger Graham 
* Deborah Offner : Penny
* Carmen Argenziano : Jerome Lurie 
* Andy Romano : cap. Russell Hayes 
* Johnny Ray McGhee : Ernie Pike 
* Dino Anello : Leon
* Sonny Carl Davis : Jack
* Djimon Hounsou : Fange

## Referanser


## Eksterne lenker
*
Gunhild Stordalen

**Gunhild Anker Stordalen** (født **Melhus**; 15. januar 1979) er en norsk lege og miljøvernforkjemper. Hun er engasjert i klimaendringsspørsmål, helse og dyrevelferd. Hun var gift med Petter Stordalen fra 2010 til 2019. Sammen grunnla de The Stordalen Foundation i 2011.

Ved siden av stillingen som grunnlegger og president i EAT Foundation sitter hun også i styret i flere andre organisasjoner som GreeNudge og Nordic Choice Hotels Group. I oktober 2014 ble hun rammet av sykdommen systemisk sklerose.

Gunhild hevder selv hun vokste opp i et antimaterialistisk og pasifistisk hjem og hun ble, allerede i ung alder, svært opptatt av miljøspørsmål.

Hun er cand.med. fra Universitetet i Oslo i 2007. I studietiden arbeidet Gunhild med seksual- og samlivsundervisning for ungdom gjennom Medisinernes Seksualopplysning i tillegg til at hun bisto som ekspertkommentator i NRK P3s program *[[Juntafil]]*. Stordalen arbeidet også som modell i studietiden.

I 2010 forsvarte hun sin doktoravhandling innen patologi og ortopedi *Molecular Studies on Bone With Focus on Fracture Healing in Experimental Osteoporosis*. Hennes faglige forfatterskap omfatter pr. 2013 fem artikler.

## The Stordalen Foundation
The Stordalen Foundation støtter organisasjoner som jobber innenfor helse, utvikling, dyrevelferd og beskyttelse av miljøet; gjennom fire hovedområder: 
* The Rainforest Foundation
* Zero Emission Resource Organization (ZERO)
* European Climate Foundation
* GreeNudge.

## EAT Foundation
I 2013 grunnla Stordalen EAT Initiative med ideen om å transformere det globale systemet for matproduksjon for å sikre den voksende befolkningen tilgang til sunn, næringsrik mat produsert på en bærekraftig måte.

I mars 2016 grunnla hun sammen med Wellcome Trust, Stordalen Foundation og Stockholm Resilience Center organisasjonen EAT Foundation.

## Utmerkelser og styreverv
I 2012 ble Gunhild kåret til den yngste kvinnen på Kapitals årlige liste over de 100 mest innflytelsesrike kvinnene i Norge. Hun fikk Fredrikkeprisen, Norske Kvinners Sanitetsforenings hederspris, i 2016.

I tillegg til å være grunnlegger og president i EAT Foundation, er hun også grunnlegger og styreleder i den miljøorienterte organisasjonen GreeNudge. Gunhild sitter i flere styrer, blant annet i Nordic Choice Hotels Group, Scaling Up Nutrition (SUN), Movement Lead Group, World Economic Forum's Global Future Council, ECOHZ Renewable Energy Foundation, BT Group's Committee for Sustainable and Responsible Business, klimainitiativet DrawDown og det internasjonale styret for Stockholm Resilience Center.

## Referanser


## Eksterne lenker
* 
* 
*  Intervju med *[[God kveld Norge]]* (2022)
Hundige

**Hundige**  befinner seg på det østlige Sjælland, og er en forstad til København.

Omkring  1376 omtales landsbyen som *Honedige*, som av gammeldansk skal stamme fra *hun* som betyr ås eller høyderygg og *dige*, kanskje i betydningen grøft. Forstaden ligger i det nordøstlige hjørne av Greve Kommune, og var til 1960-årene betegnelsen for en liten landsby syd for det som i dag er grensen til Ishøj Kommune. 

Siden er området vest og sydvest for landsbyen utstykket og bebygget med parsellhus. I 1974 åpnet Hundige Storcenter, omgitt av områder med almennyttige leiligheter oppført på 1960-70-tallet, mens Hundige Apotek (Hundie Apotek) blev etablert ved kongelig resolusjon av 4. maj 1976. 

I 1976 ble S-toget langs Køge Bugt forlenget fra Vallensbæk til Hundige, hvor Hundige Station fikk en plass i tilknytning til storsentret. 

## Referanser


## Eksterne lenker
* Hundige havn 
* Hundige kirke